Hannes Wolf

Hannes Wolf (s. 15. huhtikuuta 1981) on saksalainen jalkapallovalmentaja ja entinen hyökkääjä. Hän toimii Saksan alle 20-vuotiaiden jalkapallomaajoukkueen päävalmentajana.

Ura

Wolf aloitti pelaajauransa TuS Eichlinghofenin juniorina. Hän pelasi 2000-luvun ensimmäisellä vuosikymmenellä Saksan alasarjajoukkueissa. Hän edusti Bundesliiga-joukkue FC Nürnbergin reservijoukkuetta vuosina 2002–2004. Hän aloitti valmennusuransa 23-vuotiaana SG Eintracht Ersten pelaajavalmentajana vuonna 2005 ja toimi myös ASC 09 Dortmundin pelaajavalmentajana. Wolf liittyi Borussia Dortmundin organisaatioon kesällä 2009, kun hänestä tuli reservijoukkueen apuvalmentaja. Wolf työskenteli Dortmundissa seitsemän vuoden ajan valmentaen eri ikäluokkien juniorijoukkueita ja myös reservijoukkuetta.Hannes Wolf Transfermartk. Viitattu 24.11.2019. 

Syyskuussa 2016 Wolf jätti Dortmundin ja siirtyi VfB Stuttgartin päävalmentajaksi.VfB bestätigt: Hannes Wolf wird neuer Trainer in Stuttgart Die Welt. 20.9.2016. Viitattu 24.11.2019.  Wolfin johdolla Stuttgart voitti kaudella 2016/17 2. Bundesliigan mestaruuden ja nousi Bundesliigaan.Bundesliga: The story behind the current trend towards young coaches DW.com. 13.6.2017. Viitattu 24.11.2019.  Kaudella 2017/18 Stuttgart juuttui Bundesliigan häntäpäähän ja lopulta seurajohto erotti Wolfin tammikuussa 2018.VfB Stuttgart entlässt Trainer Wolf Die Welt. 28.1.2018. Viitattu 24.11.2019. 

Lokakuussa 2018 Wolf palasi valmennustehtäviin Hamburger SV:n peräsimessä.Hannes Wolf übernimmt beim Hamburger SV das Traineramt mit "100 Prozent Feuer"  Bundesliga.com. Viitattu 24.11.2019.  Wolf ei onnistunut tavoitteessaan luotsata HSV:tä takaisin Bundesliigaan ja hän jätti seuran kauden jälkeen.HSV to part ways with Hannes Wolf HSV. 17.5.2019. Viitattu 24.11.2019. 

Marraskuussa 2019 Wolfista tuli Belgian liigan KRC Genkin päävalmentaja.Trainer Wolf nach Genk Spiegel Online. 19.11.2019. Viitattu 24.11.2019.  Wolf luotsasi Genkin seitsemänneksi koronaviruksen ennenaikaisesti päättämällä kaudella 2019/20. Heikosti alkanut kausi 2020/21 johti Wolfin potkuihin syyskuussa 2020.Daar is de volgende al: Genk neemt afscheid van trainer Hannes Wolf

Lokakuussa 2020 Wolfista tuli Saksan alle 18-vuotiaiden jalkapallomaajoukkueen päävalmentaja.https://www.kicker.de/wolf-beerbt-baum-und-wird-deutscher-u-18-trainer-786199/artikel Maaliskuussa 2021 Wolfista tuli Bundesliiga-seura Bayer Leverkusenin päävalmentajana.WOLF ÜBERNIMMT FÜR BOSZ – HERMANN KEHRT ZURÜCK Wolfin johdolla Leverkusen sijoittui kauden päätteeksi kuudenneksi. Hän palasi kauden jälkeen Saksan jalkapalloliiton palvelukseen alle 19-vuotiaiden maajoukkuevalmentajaksi.Seoane wird Cheftrainer – Wolf kehrt zum DFB zurück Kesällä 2022 hän siirtyi alle 20-vuotiaiden maajoukkueen päävalmentajaksi.Wolf: "Wir sind eine Entwicklungsmannschaft" Syyskuussa 2023 hänestä tuli Saksan miesten A-maajoukkueen väliaikainen apuvalmentaja, kun Hans-Dieter Flick tiimeineen sai potkut.Hansi Flick als Bundestrainer freigestellt

Meriitit

 2. Bundesliiga: 2017
 U19 Bundesliiga: 2016
 U17 Bundesliiga: 2014, 2015

Lähteet

Luokka:Saksalaiset jalkapalloilijat
Luokka:Saksalaiset jalkapallovalmentajat
Luokka:Vuonna 1981 syntyneet
Luokka:Elävät henkilöt